ไอแบงก์จับมือซีไอเอ็มบีโอนเงินด่วน99บาท
ไอแบงก์เปิดโอนเงินด่วนข้ามประเทศถูกลงแล้ว SpeedSend บริการโอนเงินด่วนข้ามประเทศ โอนง่าย โอนไว ค่าบริการเริ่มต้นเพียง 99 บาท
8 ก.ค. 2562

ไอแบงก์เปิดโอนเงินด่วนข้ามประเทศถูกลงแล้ว SpeedSend บริการโอนเงินด่วนข้ามประเทศ โอนง่าย โอนไว ค่าบริการเริ่มต้นเพียง 99 บาท
ธนาคารอิสลามแห่งประเทศไทย (ไอแบงก์) หนึ่งในสถาบันการเงินผู้ให้บริการโอนเงินด่วนระหว่างประเทศด้วยระบบ SpeedSend จากกลุ่มซีไอเอ็มบี โปรโมทบริการโอนเงินด่วนข้ามพรมแดนให้ลูกค้ารายย่อยที่ประสงค์จะโอนเงินสด-รับเงินสด (แบบ Cash to Cash) พิเศษ! โอนไปฟิลิปปินส์ พม่า สปป.ลาว กัมพูชา และเวียดนาม รายการโอนตั้งแต่ 300 - 300,000 บาท ค่าบริการเริ่มต้นเพียง 99 บาท/รายการ ตั้งแต่วันนี้ - 31 ธ.ค. 2562
นายวิสุทธิ์ บริบูรณ์ รองกรรมการผู้จัดการ ธนาคารอิสลามแห่งประเทศไทย และนายไพศาล ธรรมโพธิทอง ผู้ช่วยกรรมการผู้จัดการใหญ่ ธนาคาร ซีไอเอ็มบี ไทย ผนึกกำลังส่งมอบบริการโอนเงินข้ามประเทศที่รวดเร็ว ง่าย ราคาพิเศษ ด้วยจุดเด่นเรื่องความไวใช้เวลาโอนเงินสด-รับเงินสดได้ทันที (Real Time) ผู้สนใจสามารถใช้บริการ SpeedSend ได้ที่สาขาธนาคารอิสลามแห่งประเทศไทยทั่วประเทศยกเว้นสาขาเซ็นทรัลแอร์พอร์ตเชียงใหม่ สอบถามรายละเอียดเพิ่มเติมได้ที่ Ibank โทร. 1302 รวมถึงธนาคาร ซีไอเอ็มบี ไทย ทุกสาขา โทร 02 626 7777